Diari Oficial de la Generalitat Valenciana


Sumari del DOGV 2540, del 29-06-1995 (1995/835210)

RESOLUCIÓ de 12 de juny de 1995, de la Conselleria d'Indústria, Comerç i Turisme, per la qual es modifica la declaració de les aigües captades pel pou núm. 5.197 de València, a instància de Manantiales El Portell, SA.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2540

Data del DOGV
:   29-06-1995

Secció del DOGV
:   ALTRES DISPOSICIONS

Número del document
:   1995/835210


Data del document
:   12-06-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 12 de juny de 1995, de la Conselleria d'Indústria, Comerç i Turisme, per la qual es modifica la declaració de les aigües captades pel pou núm. 5.197 de València, a instància de Manantiales El Portell, SA.   
Vista la sol·licitud de modificació de declaració de les aigües captades pel pou núm. 5.197 situat en la partida Canya Mangrana, parcel·la, 1, polígon 21, del terme municipal de Monserrat (València), presentada per Juan Manuel Soriano Soriano, amb DNI 99.826.758, en representació de Manantiales El Portell, SA, CIF A-46415907, amb domicili, a efectes de notificació al polígon 1, parcel·la 21 del terme municipal de Monserrat (València).  
Vist que aquesta societat és titular d'una concessió d'aprofitament d'aigües soterrànies, atorgada per la Confederació Hidrogràfica del Xúquer, amb data 19.05.88 en la localització geogràfica descrita, amb un volum màxim anual de 60.000 m3 i amb cabal màxim instantani de 6,67 litres/seg.  
Vist que l'aigua, la modificació de declaració de la qual se sol·licita, va ser classificada com a font per Resolució de la Direcció General de la Salut, de la Conselleria de Sanitat i Consum, amb data 10.05.89 (DOGV, amb data 06.07.89) i atorgat un perímetre de protecció de la citada captació per Resolució de la Direcció General d'Indústria i Energia de la Conselleria d'Indústria, Comerç i Turisme amb data 22.02.89.  
Vist l'informe favorable que de les mostres reglamentàries ha emès l'Institut Tecnològic Geominer d'Espanya amb data 27.12.94.  
Vist l'informe favorable del Servei Territorial d'Indústria i Energia de València amb data 25.01.95.  
Vist l'informe favorable emès per la Direcció General de Salut Pública de la Conselleria de Sanitat i Consum amb data 24.03.95.  
Atès que s'han acomplert els preceptes que s'estableixen en els annexos I i II del RD 1164/1991, de la Reglamentació Tècnico-sanitària per a l'Elaboració, la Circulació i el Comerç d'Aigües de Beguda Envasades, els articles 23 i 24 de la Llei 22/1973, de 21 de juliol, de Mines i els articles 38 i 39 del seu reglament, així com les normes de general aplicació.  
Aquesta Conselleria d'Indústria, Comerç i Turisme acorda aprovar tot l'actuat i declarar aigua mineral natural la procedent del pou núm. 5197, propietat de Manantiales El Portell, SA, situat a la partida Canya Mangrana, parcel·la 1, polígon 21, del terme municipal de Monserrat (València), amb les següents prescripcions:  
1. L'aprofitament de l'aigua procedent del citat pou no podrà excedir d'un volum màxim anual de 60.000 m3 i un cabal màxim instantani de 6,67 litres/segon.  
2. Aquesta limitació afectarà les futures captacions que es puguen autoritzar a l'entitat sol·licitant com a obra soterrània en reserva dins el perímetre de protecció atorgat per Resolució de la Conselleria d'Indústria, Comerç i Turisme amb data 22.02.89.  
3. El titular del proveïment haurà d'instal·lar un comptador volumètric de cabal i un dispositiu de control de nivells a l'eixida del sondeig en explotació i a les possibles captacions que se citen en l'apartat anterior, i correspondrà al Servei Territorial d'Indústria i Energia de València el control i la vigilància de les condicions d'autorització.  
4. Les aigües minerals naturals no podran utilitzar-se per a finalitats distintes a les autoritzades i especialment no podran alienar-se, cedir-se o arrendar-se per a altres usos. En cap cas es podrà extraure un cabal superior a l'autoritzat.  
5. Les obres i instal·lacions s'han de conservar en bon estat, evitant les pèrdues d'aigües innecessàries per fuites, filtracions o qualsevol altra causa i no podrà efectuar-se cap modificació sense l'autorització del Servei Territorial.  
6. El titular de l'aprofitament ha de presentar al Servei Territorial d'Indústria i Energia de València, durant el primer trimestre de cada any, una memòria anual sobre els resultats de l'explotació de l'any anterior i un programa d'explotació per a l'any en curs i com a màxim, cada deu anys, un informe detallat que justifique la continuïtat del recurs, noves inversions que projecte realitzar, muntant de l'aprofitament, problemàtica, necessitats i projectes futurs.  
7. La Direcció General d'Indústria i Energia podrà establir, en qualsevol moment, les prescripcions que estime necessàries per a garantir la racionalitat de l'explotació del recurs i la conservació de l'aqüífer. La titular de l'aprofitament està obligada al compliment d'aquestes prescripcions.  
Aquesta autorització s'atorga sense perjudici d'altres autoritzacions i procediments legalment necessaris per a l'exercici de l'activitat.  
Contra aquesta resolució, que posa fi a la via administrativa, podrà interposar-se un recurs contenciós administratiu davant la Sala del Contenciós Administratiu del Tribunal Superior de Justícia de la Comunitat Autònoma Valenciana, en el termini de dos mesos comptats des de l'endemà de la notificació d'aquesta resolució, de conformitat amb el que es disposa en l'article 58.3 de la Llei Reguladora de la Jurisdicció, de 27 de desembre de 1956.  
València, 12 de juny de 1995.- El conseller d'Indústria, Comerç i Turisme: Martín Sevilla Jiménez.